I wakken ad nessiweḍ ad d-nebnu amahil ara yilin d anadi ɣef tririt ɣef tmukrist i d-nefka deg wayen iɛeddan, nwala belli ilaq ad t-nebḍu ɣef sin yeḥricen igejdanen, amezwaru ad yili d aḥric n teẓri s uzwel  asugnan d tugna n tmeṭṭut taqbaylit deg-s  aḥric-a ad t-nebḍu ɣef sin n yixefawen, ixef amzwaru ad d-yili ɣef tmiḍrant n usugnan d unerni n tbadut n tmiḍrant-a, sakin ad neɛreḍ ad d-nefk tabadut tamirant n usugnan, d wanawen-is. Deg yixef wis sin ad d-nawi awal ɣef usugnan anbaz aqbayli d tugna akked wazal n tmeṭṭut taqbaylit deg-s. Deg uḥric wis-sin ara yilin s uzwel  tameṭṭut deg ungal aqbayli Aɛecciw n tmes  ula d netta ad tnebḍu ɣef sin yixefawen, anda deg yixef amezwaru ad dyili wawal s tewzel ɣef tlalit n tewsit n ungal aqbayli, d ussisen n ungal  Aɛecciw n tmes , sakin deg yixef wis-sin d ixef n tesleḍt ad neɛreḍ ad dnekkes tugna n tmeṭṭut deg ungal  aɛecciw n tmes .